section_heading: Kritičari i umjetnici o Kopaču
paragraph_text: "Definitivno oslobođen od paralizirajuće vještine, dopuštaš materijalima slobodu da se izraze, uspijevaš uhvatiti neočekivano. I to je način na koji si, mnogo prije nego što su današnji trendovi vulgarizirali uporabu predmeta, jedan od prvih koji su „unijeli život u stvari koje su, čini se, prestale postojati“, prema tvojoj vlastitoj frazi. Svemir kojim vladaš razumljivo pridružuješ onom popularnom slavenskom pjesništvu koji je obogatio tvoje djetinjstvo, Univerzumu u kojem je vidljivo odraz nevidljivoga. Ponekad smiješan i uznemirujući, realističan i vizionarski, tvoj svijet okuplja krajnosti i izražava temeljnu snagu dvosmislenosti Univerzuma. Ali uvijek ostaje ispunjen svježinom."